จับตา “ฮิลลารี VS ทรัมป์” ในศึกดีเบตรอบ 2 เช้านี้
จับตา "ฮิลลารี VS ทรัมป์" ในศึกดีเบตรอบ 2 เช้านี้
10 ต.ค. 2559

ผู้สื่อข่าวรายงานว่า การโต้วาทีครั้งที่ 2 ระหว่างนางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต และนายโดนัลด์ ทรัมป์ คู่แข่งจากพรรครีพับลิกัน จะมีขึ้นในช่วงเช้าวันนี้ตามเวลาไทย โดยจะจัดขึ้นที่มหาวิทยาลัยวอชิงตัน รัฐมิสซูรี
สำหรับพิธีกรที่จะดำเนินรายการโต้วาทีครั้งนี้ 2 นี้ คือแอนเดอร์สัน คูเปอร์ จากสำนักข่าว CNN และมาร์ธา รัดแดทซ์ จากสำนักข่าว ABC
บล.โนมูระ พัฒนสิน ระบุในบทวิเคราะห์ว่า การอภิปรายของผู้สมัครชิงตำแหน่งประธานาธิบดีสหรัฐฯครั้งที่ 2 ที่จะมีขึ้นในวันที่ 9 ต.ค.นี้ (เช้าวันที่ 10 ต.ค. ตามเวลาไทย) ระหว่าง Clinton และ Trump หลังจากการอภิปรายรอบแรกซึ่งน้ำหนักเสียงส่วนใหญ่ยังคงเทคะแนนให้ Clinton มากกว่า
โดยการอภิปรายรอบสองนี้น่าจะทำผลสำรวจมีความชัดเจนมากยิ่งขึ้น สำหรับมุมมอง Nomura คาดผลกระทบต่อตลาดสินทรัพย์เสี่ยงจะมีในเชิงบวกหากคะแนนเสียงของ Clinton ยังคงขึ้นนำในทางกลับกันหาก Trump สามารถอภิปรายรอบนี้ได้ดี อาจจะเป็นจิตวิทยาเชิงลบต่อการลงทุนในสินทรัพย์เสี่ยงได้